Vicko Antić

{{Infokutija osoba
| ime                = Vicko Antić
| slika              = Vicko Antić.jpg
| alt_slike          = 
| opis               = Vicko Antić
| ime_pri_rođenju    = 
| datum_rođenja      = 
| mjesto_rođenja     = Selce, kod Crikvenice, Austrougarska
| datum_smrti        = 
| mjesto_smrti       = Beograd, Srbija SR Jugoslavija
| nacionalnost       = Hrvat
| druga_imena        = 
| zanimanje          = vojno lice
| godine_aktivnosti  = 
| poznat_po          = Narodni heroj Jugoslavije
| značajna_djela    = 
| nagrade            =  
{ style="background:transparent"
 *Jugoslavenski ordeni:*
-
{ style="background:transparent" 
   
- 
      
- 
      
- 
  
} 
{ style="background:transparent"
 *Inostrana odlikovanja:*
}
{ style="background:transparent"
   
}
}}

**Vicko Antić** (Selce, kod Crikvenice, 2. oktobar 1912 — Beograd, 19. mart 1999), učesnik Španskog građanskog rata i Narodnooslobodilačke borbe, general-pukovnik JNA, društveno-politički radnik Socijalističke Republike Hrvatske i narodni heroj Jugoslavije.

## Biografija 
Rođen je 2. oktobra 1912. u selu Selce, kod Crikvenice. Poslije završenog drugog razreda građanske škole, otac ga je zaposlio za zidara. U Beogradu je izučio bravarski zanat i završio tri razreda zanatske škole. U Beogradu je ostao do 1933, kada je otišao u vojsku. Poslije vojske, vratio se u rodno mjesto, gdje je pomagao radu mjesne knjižnice i čitaonice.

### Španski građanski rat 
Po početku građanskog rata u Španiji, Vicko i njegovi drugovi odlučili su da se prebace u Španiju. Doznali su da se vrše prijave za odlazak na sječu šuma u Francuskoj, pa su potpisali ugovor. Augusta 1937, otputovali su u Francusku i preko Pirineja se prebacili u Španiju. Tamo je bio borac 129. internacionalne brigade. Ubrzo je dobio čin narednika. Krajem 1937, postao je član Komunističke partije Jugoslavije (KPJ). Nakon pada Republike, borci Internacionalnih brigada prebacili su se u Francusku, gdje su ih vlasti smjestile u koncentracione logore. Antić je bio u logorima u Saint-Cyprien, Camp de Gurs i Argelès-sur-Mer.

### Drugi svjetski rat 
Poslije poraza Francuske u ratu s nacističkom Njemačkom, Antić je uspio da pobjegne iz logora Argelès-sur-Mer u martu 1941. Probio se u okupirani dio Francuske i prijavio za rad u Njemačkoj, jer je to bio jedini način da prvo izađe iz Francuske. Dospio je u Sudete i iz njih je 1. novembra pobjegao te za nekoliko dana stigao na granicu Njemačke i NDH. Tu se noću ukrcao u vagon i iskočio pred Zagrebom, kod Zaprešića. Uspostavio je kontakt sa članovima CK KPH, koji su ga zatim uputili u Slavoniju, jer su veze sa Gorskim kotarom u to vrijeme bile prekinute. Tamo je stigao 11. novembra 1941. i raspoređen na dužnost vodnika u Psunjskom partizanskom odredu. Ubrzo je postao komandir čete, a početkom 1942. komandant Psunjskog odreda. Augusta 1942. bio je postavljen za komandanta Dvanaeste slavonske brigade. Neko je vrijeme bio i na dužnosti komandanta 3. operativne zone Hrvatske, a kad je formiran Šesti korpus, Vicko je bio postavljen za komandanta 28. slavonske divizije. Divizija je pod njegovom komandom vodila borbe u Slavoniji, Moslavini i Zagorju. Februara 1944, Vicko je bio imenovan za komandanta Trinaeste primorsko-goranske divizije. Augusta 1944. radio je na formiranju hrvatske divizije Korpusa narodne odbrane Jugoslavije (KNOJ) i bio njen komandant do kraja 1945.

### Poslijeratni period 
Krajem 1945. otišao je na školovanje u Vojnu akademiju Frunze u Moskvi, koju je završio 1947. Završio je i Kurs operatike Više vojne akademije JNA, od 1952. do 1953. Bio je načelnik Komande tenkovskih i motorizovanih jedinica JNA, načelnik Štaba Prve armije, zamjenik za pozadinu i pomoćnik za MPV komandanta JRV i PVO. Bio je član Opunomoćstva CK SKJ za JNA, sekretar Opunomoćstva u RV i PVO i član raznih partijskih rukovodstava u komandama i ustanovama. Penzionisan je u činu general-pukovnika JNA 1973. i od tada je bio aktivan u društveno-političkim organizacijama. Bio je potpredsjednik Republičkog odbora SUBNOR-a Hrvatske, član Predsjedništva, predsjednik Komisije za opštenarodnu odbranu Saveznog odbora SUBNOR-a Jugoslavije, član Savjeta SR Hrvatske. Umro je 19. marta 1999. u Beogradu.

## Nagrade 
Nosilac je Partizanske spomenice 1941. i više jugoslovenskih odlikovanja, među kojima su — Orden narodnog oslobođenja, Orden ratne zastave, Orden partizanske zvijezde sa zlatnim vencem, Orden zasluga za narod sa zlatnom zvijezdom, Orden bratstva i jedinstva sa zlatnim vijencem i Orden za hrabrost. Od inostranih se ističu sovjetski Orden crvene zastave i čehoslovački Ratni križ. Ordenom narodnog heroja odlikovan je 27. novembra 1953.

## Vidi takođe 
* Spisak generala i admirala JNA

## Reference 
## Literatura 
*  
* 

Kategorija:Rođeni 1912.
Kategorija:Umrli 1999.
Kategorija:Jugoslaveni u Španskom građanskom ratu
Kategorija:Hrvatski komunisti
Kategorija:Jugoslavenski komunisti
Kategorija:Hrvatski partizani
Kategorija:Jugoslavenski partizani
Kategorija:Borci Dvanaeste slavonske brigade
Kategorija:Pripadnici KNOJ
Kategorija:Oficiri NOVJ
Kategorija:Nosioci Ordena narodnog heroja
Kategorija:Generali Jugoslavenske narodne armije
Kategorija:Članovi Organizacije SKJ u JNA
Kategorija:Društveno-politički radnici SR Hrvatske
Kategorija:Nosioci Partizanske spomenice 1941.
Kategorija:Nosioci Ordena bratstva i jedinstva
Kategorija:Nosioci Ordena partizanske zvijezde
Kategorija:Nosioci Ordena za hrabrost
Kategorija:Nosioci Ordena zasluga za narod
Kategorija:Nosioci Ordena narodnog oslobođenja
Kategorija:Nosioci Ordena ratne zastave
Kategorija:Nosioci Ordena crvene zastave
Kategorija:Nosioci Čehoslovačkog ratnog križa 1939.